Kristian Lian

Kristian Lian (født 7. juni 1895, død 3. oktober 1931) var en norsk herredsagronom, stortingsrepresentant for Arbeiderpartiet, og ordfører i Engerdal 1929–31.Harald Hvattum. Engerdal kommune gjennom 100 år : 1911-2011. Utgitt av kommunen, 2011. ISBN 978-82-990025-7-8. Kapitlet «Ordførere i Engerdal»; side 285-293«Kristian Lian»  hos Norsk samfunnsvitenskapelig datatjeneste.

Han ble født i Benson County i Nord-Dakota i USA som sønn av gårdbrukeren Enok Lian (1866–1952) og Gunhild Kristine Lian (1867–1949), opprinnelig fra Rissa. Han var elev ved Skjetlein landbruksskole ved Leinstrand fra 1915 til 1916, og deretter ved Statens Småbrukslærerskole i Asker fra 1917 til 1918.  Av tidlig yrkeserfaring arbeidet han blant annet som gruvearbeider i Røros og som anleggsarbeider ved Statens elektrisitetsverk i Hasselvika. Etter dette fungerte han som agronom, og ble ansatt som herredsagronom i Engerdal i Hedmark fra 1922. Han var formann i Engerdals jordstyre i perioden 1922 til 1928. 

Fra 1925 var han medlem av Engerdal herredsstyre, og i perioden 1928 til 1931 var han kommunens ordfører.  Lian ble valgt inn på Stortinget som 7. representant etter valget i 1930 fra valgkretsen Hedmark fylke, hvor han fungerte som medlem av landbrukskomiteen. Han døde 36 år gammel på Elverum sykehus av en alvorlig blindtarmbetennelse i oktober 1931, tidlig i stortingsperioden, og kort tid før ordførerperioden var fullført. Han ble erstattet som ordfører av Knut Omang, og som stortingsrepresentant av Karsten Fonstad.  Han er gravlagt ved Hasselvika kirke i Rissa i Trøndelag.

 Stortingskomiteer 
 Landbrukskomiteen 1931–1933 
 Referanser 

 Eksterne lenker 


Kategori:Stortingsrepresentanter 1931–1933
Kategori:Stortingsrepresentanter for Hedmark
Kategori:Stortingsrepresentanter fra Ap
Kategori:Norske bønder
Kategori:Ordførere i Engerdal
Kategori:Ap-ordførere i Hedmark
Kategori:Personer fra Benson County i Nord-Dakota
Kategori:Norske gruvearbeidere